
Selam alejkum! Da li treba učiti ezan ili ikamet kad obavljamo ***[namaz](https://pitajucene.com/search/Namaz/questions/ "Pretraži pitanja o namazu")*** pojedinačno, dakle, ne u džematu, i da li je taj namaz ispravan ako to ne učimo? Hvala i da vas Allah, s.v.t., nagradi!


* 
* 
* 
* 
* 
* 
* 

 
Validnost pojedinačnog namaza u kojem se ne prouči ezan ili ikamet

Veliki broj učenjaka smatrao je pohvalnim, a ne obaveznim, da čovjek koji klanja sam, a ne u džematu, prouči i ezan i ikamet za ***[namaz](https://pitajucene.com/search/Namaz/questions/ "Pretraži pitanja o namazu")*** koji želi da klanja.


Što se tiče validnosti namaza za koji se nije proučio ezan ili ikamet, ona nije upitna, pošto su ezan i ikamet dva zasebna ibadeta koji nisu uvjet za validnost namaza. Tako da ako se desi da neko klanja namaz bez proučenog ezana ili ikameta, mi kažemo da je njegov namaz validan, a zasebno je pitanje da li je na taj način on grješan ili ne, tj. da li je ostavio obaveznu stvar ili nešto što je pohvalno. A Allah najbolje zna!


Na pitanje odgovorio: prof. ***[Elvedin Pezić](https://pitajucene.com/search/Elvedin+Pezi%C4%87/answers/ "Pretraži odgovore od mr. Elvedin Pezić")***  

Preuzeto sa stranice <http://www.n-um.com>


